ڤیڤیان لی
ڤیڤیان مارلی ھارتلی ناسراو بە ڤیڤیان لی (٥ی تشرینی دووەمی ١٩١٣–٨ی تەممووزی ١٩٦٧) خانمەکتەرێکی شانۆ و فیلمی بەریتانی بوو. لە ماوەی ژیانی ھونەریدا، دوو جار بووە براوەی خەڵاتی ئۆسکار. ئەو بە بەرجەستەکردنی کارەکتەر سکارلێت ئۆ'ھارا لە فیلمی (Gone with the Wind) ھەروەھا بلاننچی دوبۆیس لە فیلمی (A Streetcar Named Desire)، لە ساڵانی ١٩٣٩ و ١٩٥١، بووە براوەی خەڵاتی ئۆسکار بۆ باشترین خانمەکتەر. ڤیڤیان لە شانۆی وێست ئێندی لەندەنن و برۆدوەی نیویۆرک نواندنی کردووە، لە ساڵی ١٩٦٣ بەھۆی ڕۆڵگێڕانی لە شانۆی برۆدوەی (Tovarich)، خەڵاتی تۆنی پێدرا.

دوای تەواوکردنی بەشی دراما، ڤیڤیان لە ساڵی ١٩٣٥ دەستی کرد بە نواندن لە شانۆ و فیلم، لەو ساڵەدا (The Green Sash) بووە یەکەم شانۆی ئەو، ھەروەھا (Things Are Looking Up) بووە یەکەم فیلمی سینەمایی بۆ ڤیڤیان لی. لە سەرەتادا بە ڕۆڵی کورت دەرکەوت، لە ساڵی ١٩٣٧ بەبەشداربوونی لە فیلمی ئاگر بەسەر ئینگلتەڕا (Fire Over England) بە ڕۆڵی سەرەکی دەرکەوت.

ڤیڤیان لە ماوەی ژیانیدا تووشی ئاڵۆزیی دووجەمسەری و دەردەباریکە ھاتبوو، لە تەمەنی لاویدا، کە بەھۆی نەخۆشی دووەمیان لە تەمەنی ٥٧ ساڵیدا کۆچی دوایی کرد.

وێڕای ئەوەی لە چەند ساڵێک بێ بەرھەم و فیلم بوو، بەڵام لە ساڵی ١٩٩٩، لەلایەن پەیمانگای فیلمی ئەمریکی ڤیڤیان ناوی لە ڕیزبەندی ١٦ەمین لە پێرستی مەزنترین خانمەئەکتەرانی سینەمای ھۆلیوودی کلاسیک ھات.

سەرچاوەکان 

براوەکانی خەڵاتی تۆنی
براوەکانی خەڵاتی ئۆسکاری باشترین خانمەئەکتەر
مردووانی ١٩٦٧
لەدایکبووانی ١٩١٣
دەرچووانی ئەکادیمیای شاھانەی ھونەری درامی
کوپی ڤۆلپی بۆ باشترین خانمەکتەران